alexandrainst/scandi-wiki huggingface dataset:
Pavlovsk

Sjå òg Pavlovsk i Voronezj oblast.

Pavlovsk (russisk Па́вловск) er ein by underlagt den føderale byen Sankt Petersburg i Russland med om lag 15 000 innbyggjarar. Han ligg rundt 30 km sør for sentrum av St. Petersburg og like sør for Tsarskoje Selo.

Byen vart bygd opp rundt Pavlovsk-palasset, ein av dei mest storslagne bustadane til den russiske tsarfamilien. Han er ein del av verdsarvlista Sankt Petersburg og den tilhøyrande minnesmerka.

Pavel I-palasset 
Historia til byen starta i 1777 då Katarina II gav eit landområde på rundt 362 desjatina langs Slavjankaelva til sonen Pavel i samband med at det første barnet hans vart fødd. Byen er kalla opp etter han. 

I 1780 fekk den fasjonable skotske arkitekten Charles Cameron ansvaret for byggeverksemda i Pavlovsk. Hans nyklassisistiske design for det store palasset vart godkjent av Pavel to år seinare. Rundt palasset vart det bygd ein enorm engelsk park, med mange tempel, kolonnadar, bruer og statuar.

Då Pavel overtok trona som Pavel I i 1796 var busetnaden ved palasset stor nok til å få byrettar. Etter Pavel døydde vart palasset residens for enkja hans, Maria Feodorovna. Det hamna så deretter under Konstantinovitsj-greina av Romanov-dynastiet.

Seinare historie 
Før revolusjonen var Pavlovsk favoritt-sommarstaden for velståande innbyggjarar i den russiske hovudstaden. Livet blant hos datsjnikiane i Pavlovsk vart skildra av Dostojevskij i romanen hans Idioten. 

Den første jernbaneen i Russland opna mellom St. Petersburg og Pavlovsk 10. oktober 1837. Jernbanestasjonen vart nytta som ein slags konserthall, der kjendisar som mellom anna Johann Strauss d.y., Franz Liszt og Robert Schumann spelte. Mange av Strauss sine beste verk vart til rundt tida han heldt konsertar der. Den imponerande Vauxhall-paviljongen vart òg nytta for å trekke kundar til jernbanen. Den kjende paviljongen førte etter kvart til at ordet «Vokzal» vart ein del av det russiske språket i tydinga «stor jernbanestasjonsbygning».

Pavlovsk-palasset er truleg den best bevarte av dei russiske tsarbustadane utanfor hovudstaden. Det overdådige nyklassisistiske interiøret i palasset vart omhyggeleg restaurert etter den store brannen i 1803. Skadane som vart påført palasset under den tyske okkupasjonen i 1941–1943 var store, men ikkje så øydeleggjande som tilfellet var med Peterhof og Tsarskoje Selo.

Bakgrunnsstoff 
 Offisiell nettstad om Pavlovsk-palasset
 Pavlovsk palass og park - av Kutsjumov
 Pavlovsk - informasjon om hagen si historie og design 
 Haustbilete frå Pavlovsk
 Bilete frå Pavlovsk-parken 
 Bilete (1024x768), Pavlovsk-palasset
 Bilete (1024x768), Pavlovsk-parken
 

Busetnader grunnlagde i 1777
Verdsarv i Russland
Slott i Russland
Peterhof

Peterhof (russisk Петерго́ф – Petergof -  Peterhof, tysk for «Peterhoffet») er ein by i Petrodvortsovyj-distriktet i den føderale byen Sankt Petersburg i Russland med om lag 65 000 innbyggjarar. Han ligg ved sørkysten av Finskebukta, rundt 30 km vest for sentrum av St. Petersburg. 

Byen har namnet etter palasskomplekset Peterhof, som byen er bygd opp rundt. Peterhof-palasset består av fleire palass og eit omfattande park- og hageområde. Det vart bygde etter ordre frå Peter den store og vert stundom kalla «Russland sitt svar på Versailles». Palasskomplekset inngår i verdsarvstaden St. Petersburg.

Byen er òg heimby for det eine av Statsuniversitetet i Sankt Petersburg sine to campus.

Bakgrunnsstoff 

 Peterhof - offisielt nettsted  (engelsk/russisk)
 The Great Peterhof Palace  (engelsk)
 Peterhof: Historia om byen og parkene (russisk)

Busetnader grunnlagde i 1705

pt:Peterhof
Pusjkin

Sjå òg diktaren Aleksandr Pusjkin.

Pusjkin (russisk Пушкин), tidlegare Tsarskoje Selo (Царское Село inntil 1918), så Djetskoje Selo (Детское Село) 1918–37) er ein by sør for St. Petersburg med 95 000 innbyggjarar. Han har to viktige attraksjonar, Pusjkin-museet og den tidlegare sommarresidens til tsarane, Katarinapalasset. Fjodor Tjuttsjev døydde her sommaren 1873.

I 1773 vart Tsarskoje Selo-traktaten inngått her. Traktaten avstod Romanov-familien sine eigedomar i Holstein til Danmark.

Sidan 1998 har Pusjkin vore adminstrativt underlagt St. Petersburg.

Litteratur 
 Peter Bruhn: Das Bernsteinzimmer in Zarskoje Selo bei Sankt Petersburg Berlin 2004. ISBN 3-86155-109-8

Bakgrunnsstoff 
 Skildring med bilete 
 tzar.ru

Kjelder 
 Delar av denne artikkelen bygger på «Pusjkin» frå , den 1. februar 2009. 
 

Busetnader grunnlagde i 1710
Sestroretsk

Sestroretsk (russisk Сестроре́цк, finsk Siestarjoki, svensk Systerbäck) er ein by i Kurortnyj-distriktet i den føderale byen Sankt Petersburg i Russland med om lag 40 000 innbyggjarar. Han ligg ved munningen til elva Sestra i Finskebukta, rundt 25 km nordvest for sentrum av St. Petersburg. 

Sestroretsk vart grunnlagd av Peter den store i 1714 i samband med bygginga av ein ammunisjonsfabrikk (dagens Sestroretsk Verktøyfabrikk). Byen er òg kjend som ein kur- og badestad.

I 1812 vart byen innlemma i Storhertugdømet Finland. I 1864 vart byen overdratt til Russland i bytte mot eit løfte om kompensasjon, etter sigande i form av tilgang til ei isfri hamn ved Barentshavet ved Petsamo..

I 1875 eksperimenterte Fjodor Pirotskij med elektrisk drivne jernbanevogner på Sestroretsk-banen. Elektrisiteten vart overført over ei avstand på rundt ein kilometer. Sjølv om eksperimentet ikkje varte, så var dette første bruk av elektrisitet til drift av jernbaner i verda.

Den nordvestlege delen av byen var ein del av Finland, under namnet «Rajakoki», frå 1917-1940 og 1941-1944.

Kjende personer frå Sestroretsk 
 Leonid Andrejev – forfattar
 Mikhail Zosjtsjenko – forfattar
 Kornei Tsjukovskij – diktar

Bakgrunnsstoff

Kjelder 
 Delar av denne artikkelen bygger på «Sestroretsk» frå , den 1. februar 2009. 
 oppgav desse kjeldene:

Busetnader grunnlagde i 1714
Zelenograd

Zelenograd (russisk Зеленогра́д, «Grøn by») er ein by i Russland, som òg dannar ein av dei administrative okrugane i Moskva. Han ligg 37 km frå sentrum av den russiske hovudstaden og har om lag 220 000 innbyggjarar.

Zelenograd vart grunnlagd i 1958 som eit svar til amerikanske Silicon Valley og han var offisielt ein lukka by fram til 1991. Han var eit av dei mest kraftfulle sentera for elektronikk-, mikroelektronikk- og dataindustri i Sovjetunionen og han spelar framleis ei tilsvarande rolle i dagens Russland.

I Zelenograd ligg det tekniske universitetet Moskvas institutt for elektronikk-teknologi (MIET). Elektronikkonsernet Sitronics vart grunnlagd i Zelenograd i 1997 og har i dag store verksemder i byen. Hovudkvarter til konsernet vart derimot flytta til Moskva i 2005.

Zelenograd vart bygd de novo i eit tidlegare aude skogsområde og arkitekturen og byplanen følgjer ein generell arkitektonisk plan (hovudarkitekt Igor Pokrovskij).

Galleri

Bakgrunnsstoff 
 Offisielt nettsted for Zelnograd administrative okrug  (russisk)

Kjelder 

 Delar av denne artikkelen bygger på «Zelenograd» frå , den 1. februar 2009. 
 

Byar underlagt Moskva
Busetnader grunnlagde i 1958
Lukka byar
Zadonsk

Zadonsk (russisk Задонск) er ein by i Lipetsk oblast i Russland med om lag 10 000 innbyggjarar. Han ligg ved elva Don (som han er kalla opp etter), rundt 50 km sørvest for Lipetsk. 

Byen vart grunnlagd i 1615 som ein busetnad ved Zadonsky (tyder «over Don») klosteret, som vart grunnlagd i 1610 av munkar frå Sretenskijklosteret i Moskva. Han fekk byrettar i 1783.

Kjelder 
 Delar av denne artikkelen bygger på «Zadonsk» frå , den 1. februar 2009. 
 

Busetnader grunnlagde i 1615
Dankov

Dankov (russisk Данков) er ein by i Lipetsk oblast i Russland med om lag 20 000 innbyggjarar. Han ligg ved elva Don, rundt 80 km nordvest for Lipetsk. 

Fortet Donkov vart grunnlagd av fyrstane av Rjazan på slutten av 1300-talet og tok namnet sitt frå elva Don. Byen låg på venstre breidda av elva Don, rundt 34 km frå dagens by, til 1568, då han vart øydelagd av krimtatarane. Han vart så gjenoppbygd på ein betre stad, men vart flytta ein gong til i 1618. På 1700-talet endra stavinga av bynamnet seg frå Donkov til Dankov. Han fekk byrettar av Katarina den store, men vart degradert til landleg busetnad mellom 1796 og 1804 og igjen mellom 1924 og 1959.

Busetnader grunnlagde i 1568
Grjazi

Grjazi (russisk Гря́зи) er ein by i Lipetsk oblast i Russland med om lag 45 000 innbyggjarar. Han ligg ved elva Matyra, ei sideelv til Voronezj, rundt 25 km søraust for Lipetsk. 

Han vart grunnlagd på andre halvdel av 1800-talet som ein busetnad ved jernbanestasjonen Grjazi, som vart opna i 1868. Grjazi fekk bystatus i 1938.

Kjelder 
 Delar av denne artikkelen bygger på «Grjazi» frå , den 1. februar 2009. 
 

Busetnader grunnlagde i 1868
Lebedjan

Lebedjan (kyrillisk skrift Лебедя́нь) er ein by i Lipetsk oblast i Russland med om lag 20 000 innbyggjarar. Han ligg ved elva Don, rundt 60 km nordvest for Lipetsk. 

Lebedjan vart grunnlagd tidleg på 1600-talet som ein grenseutpost for å verne det sørlege Russland frå åtak frå krimtatarar. Treeiningsklosteret vart grunnlagd der i 1621 og fleire kyrkjer vart bygd innan slutten av hundreåret, men alle er no i ruinar. 

Lebedjan fekk byrettar i 1779 og utvikla seg på 1800-talet som eit senter for hesteveddeløp og hesteavl. Innbyggjarane hevdar at den første banen for hesteløp i Russland opna der i 1826.

Kjelder 
 Delar av denne artikkelen bygger på «Lebedjan» frå , den 1. februar 2009. 
 

Busetnader grunnlagde i 1605
Magnus Glendrange

Magnus Glendrange () er ein tidlegare norsk høgdehoppar. Han representerte Kvinesdal IL.

Hans personlege rekord var 2,07 meter, noko som plasserer han på ein delt 55. plass på statistikken gjennom alle tider. Rekorden blei sett 12. august 2001 på Nadderud stadion.

Medaljar i norske meisterskap 
 Bronse i 2004

Referansar 
 Medaljevinnarar i norske seniormesterskap - høgde (Friidrett.no)
 Statistikk, høgde menn gjennom alle tider (Friidrett.no)

Norske friidrettsutøvarar
Norske høgdehopparar
Folk frå Kvinesdal
Tsjaplygin i Lipetsk oblast

Tsjaplygin (russisk Чаплы́гин) er ein by i Lipetsk oblast i Russland med om lag 13 000 innbyggjarar. Han ligg rundt 70 km nord for Lipetsk. 

Busetnaden Ust Stanovykh Rjas (russisk: Усть Становых Ряс) vart grunnlagd på området til dagens Tsjaplygin på første halvdel av 1600-talet. Han voks seinare til landsbyen (selo) Slobodskoje (russisk: Слободское). I 1695 bygde Peter den store eit lite palass i tre i nærleiken og i 1702 ei lita festning kalla Oranijenburg (russisk: Ораниенбург). Namnet, som opphavleg var ein tillemping av det tyske «Oranienburg» vart seinare redusert til «Raninburg» og så til «Ranenburg» (russisk: Раненбург).

I 1702 vart både festninga og landsbyen Slobodskoje overdrege til Aleksander Mensjikov, som bygde eit lite kloster her i 1712.

Han fekk bystatus Ranenburg i 1778. I 1948 vart namnet endra til Tsjaplygin etter den russiske fysikeren Sergej Tsjaplygin, som vart fødd her i 1869.

Kjelder 
 Delar av denne artikkelen bygger på «Tsjaplygin i Lipetsk oblast» frå , den 1. februar 2009. 
 

Busetnader grunnlagde i 1638
Usman

Usman (russisk Усмань) er ein by i Lipetsk oblast i Russland med om lag 19 000 innbyggjarar. Han ligg ved elva Usman, rundt 70 km sør for Lipetsk. 

Han vart grunnlagd i 1645 og fekk namnet sitt etter elva Usman. I 1652 vart han plyndra av tatarar. Han fekk byrettar i 1779.

Kjelder 
 Delar av denne artikkelen bygger på «Usman» frå , den 1. februar 2009. 
 

Busetnader grunnlagde i 1645
Hn/Ludvig Jerdal

Ludvig Jerdal () var ein norsk bladmann, rìtstjore og målmann. Jerdal var fødd i Kvinesdal, men lìvde storparten av livet i Bjørgvin. 

Jerdal var i 33 år bladmann i Dagen. Fyrr andre verdskrigen var han bladmann i Gula Tidend, og han var eitt år rìtstjore i Norsk Tidend. 

Jerdal var mest kjend fyr å vera ein strid talsmann fyr konservativ nynorsk. 

Jerdal hadde ei rad organisasjonsverv, m.a. som leidar i 9 år fyr Bondeungdomslaget i Bergen, 9 år i Landslaget for spelemenn (1952–1961), 15 år i Vestlandske Mållag, 26 år i Norsk Bladmannalag og 40 år i Vestmannalaget. Jerdal var heiderslagsmedlem i Landslaget for spelemenn og frå Island fekk han Falkeordenen, «Hin Íslenska Fálkaorða».

Jerdal var med i motstandsarbeid under andre verdskrigen, og sat tri og eit halvt år i tyskt tukthus, etter at Kristian Stein-organisasjonen vart lagd i dagen i oktober 1941.

Jerdal, Ludvig
Jerdal, Ludvig
Jerdal, Ludvig
Jerdal, Ludvig
Dno

Dno (russisk Дно) er ein by i Pskov oblast i Russland med om lag 9 000 innbyggjarar. Han ligg 113 km aust for Pskov, der to jernbaner kryssar kvarandre: Pskov–Bologoje og St. Petersburg–Kiev. 

Dno vart grunnlagd som eit jernbanesenter i 1897 og fekk bystatus i 1925. Byen er framleis i stor grad økonomisk avhengig av jernbane-relaterte aktivitetar. 

Under den kalde krigen var han vertsby for den no nedlagde Dno flybase.

Bakgrunnsstoff 
 Informasjon om Dnovskij distrikt på Pskov oblast offisielle nettstad

Kjelder 
 Delar av denne artikkelen bygger på «Dno (by)» frå , den 1. februar 2009. 
 

Busetnader grunnlagde i 1897
Gdov

Gdov (russisk Гдов) er ein by i Pskov oblast i Russland med om lag 4500 innbyggjarar. Han ligg ved elva Gdovka, berre to kilometer før utløpet i innsjøen Peipus.

Historie 

Gdov vart grunnlagd på 1300-talet, som ein utpost for å verne byen Pskov. I 1431–1434 bygde Pskov ei festning der og restane av ho er framleis synleg i dag. Byen vart angripe ved fleire høve av svenskar og polakkar (som under den nordiske tjuefemårskrigen og ingermanlandskrigen), men vart omsider returnert til Russland i 1617. 

I 1780 fekk Gdov formelt status som by. I mai 1919 vart Gdov erobra av «dei kvite» under general Rodzianko, saman med Pskov og Jamburg.

Under den tyske tilbaketrekkinga i 1944 øydela Wehrmacht med overlegg mange av kyrkene i Gdov, som var rekna som dei vakraste døma på pskovsk mellomalderarkitektur. Dei historiske monumenta i byen er delvis vorte restaurert i tida etter den andre verdskrigen.

Under den kalde krigen låg ein aktiv flybase, Smuravjevo, nordaust for byen.

Bakgrunnsstoff 
 Detaljert arkitektonisk historie

Kjelder 
 Delar av denne artikkelen bygger på «Gdov» frå , den 1. februar 2009. 
 

Busetnader grunnlagde på 1300-talet
Nevel

Nevel (russisk Невель) er ein by i Pskov oblast i Russland med om lag 17 000 innbyggjarar. Han ligg rundt 242 km søraust for Pskov. 

Nevel vart først nemnd i testamentet til Ivan den grufulle av byar som hadde vorte grunnlagd under styret hans. Ein reknar med at Nevel vart grunnlagd ein gong før 1580. Byen vart avstått til Det polsk-litauiske samveldet på slutten av Livlandskrigen og vart ikkje returnert til Russland før i 1772. Nevel fekk bystatus same år.

Kjelder 
 Delar av denne artikkelen bygger på «Nevel» frå , den 1. februar 2009. 
 

Busetnader grunnlagde på 1500-talet
Ludvig Jerdal

Ludvig Jerdal () var ein norsk journalist, redaktør og målmann. Jerdal var fødd i Kvinesdal, men levde mesteparten av livet i Bergen. 

Jerdal var i 33 år journalist i Dagen. Før andre verdskrigen var han journalist i Gula Tidend, og han var eitt år redaktør i Norsk Tidend. 

Jerdal var mest kjend for å vere ein strid talsmann for konservativ nynorsk. 

Jerdal hadde ei rad organisasjonsverv, bl.a. som leiar i 9 år for Bondeungdomslaget i Bergen, 9 år i Landslaget for spelemenn (1952–1961), 15 år i Vestlandske Mållag, 26 år i Norsk Bladmannalag og 40 år i Vestmannalaget. Jerdal var heiderslagsmedlem i Landslaget for spelemenn og frå Island fekk han Falkeordenen, «Hin Íslenska Fálkaorða». Dessutan vart han tildelt Sokneprest Alfred Andersson-Ryssts fond i 1981.

Jerdal var med i motstandsarbeid under andre verdskrigen, og sat tre og eit halvt år i tysk tukthus, etter at Kristian Stein-organisasjonen vart avslørt i oktober 1941.

Referansar 

Norske journalistar
Målfolk
Norske redaktørar
Folk frå Kvinesdal
Novorzjev

Novorzjev (russisk Новорже́в, tyder «Nye Rzjev») er ein by i Pskov oblast i Russland med om lag 4000 innbyggjarar. Han ligg rundt 144 km søraust for Pskov, ved elva Sorot.

Novorzjev fekk bystatus under lokalstyrereforma til Katarina den store i 1777.

Busetnader grunnlagde i 1777
Novosokolniki

Novosokolniki (russisk Новосоко́льники) er ein by i Pskov oblast i Russland med om lag 9 000 innbyggjarar. Han ligg ved elva Malyj Udraj, rundt 290 km søraust for Pskov. To jernbanespor går gjennom byen: St. Petersburg–Kiev og Moskva–Riga. 

Busetnaden Novosokolniki vart grunnlagd i 1901 i samband med bygginga av ein jernbane og han fekk bystatus i 1925.

Busetnader grunnlagde i 1901
Opotsjka

Opotsjka (russisk Опочка) er ein by i Pskov oblast i Russland med om lag 13 000 innbyggjarar. Han ligg ved elva Velikaja, 130 km sør for Pskov.

Byen er fødestaden til arkitekten Lev Rudnev.

Busetnader grunnlagde i 1410-åra
Ostrov

Ostrov (russisk Остров) er ein by i Pskov oblast i Russland med om lag 25 000 innbyggjarar. Han ligg ved elva Velikaja, 55 km sør for Pskov. 

Ostrov vart grunnlagd som ei festning i 1342. Han var ein viktig militær utpost gjennom 1400-1500-tala. Han fekk bystatus av Katarina den store i 1777.

Byen har ein nyklassisistisk katedral frå 1790 og ei typisk pskovisk kyrkje frå 1543. Like ved er ei historisk hengebru som opna i 1853.

Byen var òg heimstad for Ostrov flybase, ein større base for mellomdistanse-bombefly under den kalde krigen.

Bakgrunnsstoff 
 Ostrov på Wikimapia
 Historisk hengebru 

Busetnader grunnlagde i 1340-åra
South Waikato District

South Waikato District ligg mellom byane Hamilton i nord, Rotorua i aust, Taupo i sør, og Ruhepehu District mot vest på Nordøya på New Zealand. Distriktet ligg i regionen Waikato.

Ngāti Raukawa er den største iwien i området. Det er 32 maraear i distriktet, mellom desse Papa te Aroha marae, Aotearoa marae, Pikitu marae (Nga-Huri), Pōhara marae (Ngati Koriki), Ngatira marae (Ngati Ahuru) og Tarukenga marae (Ngati Te-Ngakau).

I distriktet ligg byane Tokoroa, Putaruru, Tirau og Arapuni. Setet til distriktsstyret, South Waikato District Council, er Tokoroa.

Ved folketeljinga i 2006 var folketalet i distriktet 22 641, av desse budde 65% i Tokoroa. Av innbyggjarane i distriktet rekna 6 711 seg som māoriar. Putaruru hadde 3765 innbyggjarar, og Tirau 732. Folketalet i distriktet har gått merkbart attende det siste tiåret, frå 25 011 ved folketeljinga i 1996.

Hovudnæringsvegane i distriktet er skogbruk og produksjon av tømmer. Vest i distriktet ligg fleire vasskraftverk.

Referansar 

 Denne artikkelen bygger på «South Waikato District» frå , den 1. februar 2009.

Bakgrunnsstoff 
 Heimesida til distriktsstyret
 Offentlege målsetningar for South Waikato District 
 Distriktet sin langtidsplan 2006-2016 

Waikato
Distrikt på New Zealand
Petsjory

Petsjory (russisk Печоры, estisk Petseri) er ein by i Pskov oblast i Russland med om lag 12 000 innbyggjarar. Han ligg 45 km vest for Pskov og berre 1 km frå grensa til Estland. 

Byen Petsjory vart grunnlagd på 1500-talet som ein posad nær det kjende Pskovo-Petsjerskijklosteret og utvikla seg snart til ein viktig handelsstad. Under styret til Ivan den grufulle var Petsjory ei viktig grensefestning. Han vart omeleira fleire gongar av fiendane til Russland: Stefan Batory plyndra busetnaden under omleiringa av Pskov i 1581 og byen vart storma av anten svenske eller polske styrkar i 1592, 1611, 1615, 1630 og frå 1655 til 1657. 

Etter slutten på den store nordiske krigen renoverte russarane festningane og Boris Sjeremetev starta i 1701 kampanjen sin i Petsjory. På 1900-talet fekk busetnaden, som hadde vore i dvale i fleire hundreår, tilbake statusen som by (1918). Frå februar til desember 1918 var Petsjory okkupert av tyskarar. Under den estiske sjølvstendekrigen vart byen teken av estiske styrkar 29. mars 1919. Med bakgrunn i freden i Dorpat, vart Petsjory og området rundt byen, kalla Setomaa, gjeve til Estland.

Under åra med estisk sjølvstende var Petseri, som byen då vart kalla, senter for fylket Petserimaa, eitt av dei elleve fylka som utgjorde Republikken Estland. Peterkyrkja vart bygd på den tida. Under den andre verdskrigen var byen okkupert av tyske styrkar frå august 1941 til 11. august 1944.

I 1944, under den sovjetiske okkupasjonen av Estland, vart derimot Petsjory og mesteparten av Petserimaa annektert til Pskov oblast i RSFSR og området har vore russisk sidan den gong.

Kjelder 
 Delar av denne artikkelen bygger på «Petsjory» frå , den 1. februar 2009. 
 

Busetnader grunnlagde i 1470-åra
Porkhov

Porkhov (russisk Порхов) er ein by i Pskov oblast i Russland med om lag 11 000 innbyggjarar. Han ligg ved elva Sjelon, 75 km aust for Pskov. 

Ein reknar med at festninga Porkhov vart grunnlagd av Alexander Nevskij i 1239. Tømmerfestninga vart plyndra av Algirdas i 1356 og brende ned i 1387. Republikken Novgorod bygde straks opp att festningsverka i kalkstein ein drøy kilometer lenger ned elva. I 1428 øydela Vytautas, storhertugen av Litauen, vestmuren med artillerield og gjekk inn i Porkhov. To år seinare gjorde novgorodarane festninga større og murane vart reparert. Men etter at Novgorod fall til moskovittane i 1478 vart festninga mindre viktig. 

Festninga består av ein godt bevart ytre mur, to tårn, der det eine delvis er i ruinar, ei kyrkje frå 1412 og eit lokalhistorisk museum.

Bakgrunnsstoff 
 Porkhov på www.flickr.com

Busetnader grunnlagde på 1200-talet
Pustosjka

Pustosjka (russisk Пустошка) er ein by i Pskov oblast i Russland med om lag 5000 innbyggjarar. Han ligg ved elva Krupeja, 191 km søraust for Pskov.

Busetnaden Pustosjka vart grunnlagd i 1901 i samband med bygginga av jernbanen Moskva–Riga. Han fekk bystatus i 1925.

Busetnader grunnlagde i 1901
Pytalovo

Pytalovo (russisk Пыта́лово, latvisk Abrene) er ein by i Pskov oblast i Russland med om lag 6000 innbyggjarar. Han ligg 90 km sør-sørvest for Pskov og 10 km frå grensa til Latvia.

Historie 
Landsbyen Pytalovo hadde i 1878 57 innbyggjarar og høyrte til Ostrov ujezd (distrikt) i Pskov gubernija. Han voks til ein by etter at ein jernbane vart bygd gjennom staden. 

Ved den latvisk-russiske fredsavtalen i Riga i 1920 vart ein del av Ostrov ujezd, inkludert Pytalovo, gjeve til Latvia og byen var etterpå kjend under det latviske namnet Jaunlatgale (til 1938, då det offisielle namn vart endra til Abrene). I mellomkrigstida var byen hovudstad i eit av distrikta i Latvia.

Etter den andre verdskrigen overførte Sovjetunionen Abrene, saman med den austlge delen av Abrene-distriktet frå den Latviske SSR til Pskov oblast i den Russiske SFSR. Dei fleste latviske innbyggjarane forlet byen, som fekk tilbake det tidlegare namnet Pytalovo. Latvia var imot russisk styre over området fram til ein avtale mellom dei to landa vart underteikna i 2007.

Bakgrunnsstoff 
 Om Pytalovo

Kjelder 
 Delar av denne artikkelen bygger på «Pytalovo» frå , den 1. februar 2009. 
 oppgav desse kjeldene:

Busetnader grunnlagde i 1782
Sebezj

Sebezj (russisk Се́беж) er ein by i Pskov oblast i Russland med om lag 6500 innbyggjarar. Han ligg vakkert til mellom to innsjøar, rundt 189 km sør for Pskov. 

Sebezj vart først nemnd i 1414, då Vytautas av Litauen plyndra han. Fyrst Ivan Sjujskije bygde ei trefestning på staden i 1535. På 1700-talet forsvarte festninga dei vestlege vegane mot storfyrstedømet Moskva. Polakkane erobra byen under livlandskrigen og heldt han til den første delinga av Polen. Festninga i Sebezj, som no er demontert, vart forsterka etter ordre frå Peter den store under den store nordiske krigen. Åsen der borga stod er framleis dominert av ei romersk-katolsk kyrkje, bygd 1625-1648 og invigd på ny som ei russisk ortodoks kyrkje i 1989.

Bakgrunnsstoff 

 Offisiell nettstad for Sebezj

Busetnader grunnlagde i 1410-åra
Demidov

Demidov (russisk Деми́дов) er ein by i Smolensk oblast i Russland med om lag 8000 innbyggjarar. Han ligg ved elva Kasplja, rundt 65 km nordvest for Smolensk.

Demidov vart grunnlagd i 1499 som busetnaden Poretsje (russisk: Поре́чье) og fekk byrettar i 1776. I 1918 vart namnet endra til Demidov etter den lokale bolsjeviken Jakov Demidov (1889–1918).

Bakgrunnsstoff 
 Om Demidov på Mojgorod (russisk)

Kjelder 

 Delar av denne artikkelen bygger på «Demidov» frå , den 1. februar 2009. 

Busetnader grunnlagde i 1490-åra